ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԸ**

**«ՀԱՆՐԱԿՐԹՈՒԹՅԱՆ ՄԱՍԻՆ»**  **ՕՐԵՆՔՈՒՄ ՓՈՓՈԽՈՒԹՅՈՒՆ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

 **Հոդված 1.** «Հանրակրթության մասին» 2009 թվականի հուլիսի 10-ի ՀՕ-160-Ն օրենքի (այսուհետ՝ Օրենք) 17.1 հոդվածը լրացնել հետևյալ բովանդակությամբ նոր՝ 12-րդ և 12.1 կետերով.

«12. Տարածքային մանկավարժահոգեբանական աջակցության կենտրոնի մանկավարժական աշխատողները կարող են դիմել և մասնակցել կամավոր ատեստավորմանը:

«12.1) Կամավոր ատեստավորման գործընթացում մանկավարժահոգեբանական աջակցության կենտրոնի մանկավարժական աշխատողների՝ Հայաստանի Հանրապետության կառավարության սահմանած կարգով ցուցաբերած համապատասխան արդյունքը հիմք է հինգ տարի ժամկետով հավելավճարի սահմանման համար։»:

**Հոդված 2.** Օրենքի 26-րդ հոդվածի 11-րդ կետը շարադրել հետևյալ խմբագրությամբ.

 «11. Յուրաքանչյուր ուսուցիչ, ինչպես նաև սույն հոդվածի 1-ին և 2-րդ մասերի պահանջներին համապատասխանող ուսուցիչ չաշխատող անձ, կարող է դիմել և մասնակցել կամավոր ատեստավորման.»։

**Հոդված 3.** Օրենքի 29-րդ հոդվածի 1-ին մասի 12-րդ ենթակետը լրացնել հետևյալ բովանդակությամբ նոր՝ 12.5-րդ կետով.

 «12.5) հաստատում է կամավոր ատեստավորման արդյունքով տարածքային մանկավարժահոգեբանական աջակցության կենտրոնի մանկավարժական աշխատողներին հավելավճարի տրամադրման, կամավոր ատեստավորման հանձնաժողովի ձևավորման [կարգը](https://www.arlis.am/DocumentView.aspx?docid=162427).».

 **Հոդված 4.** Օրենքի 38-րդ հոդվածի 5-րդ մասում «պահանջները» բառից հետո լրացել «, կամ մասնակցել են կամավոր ատեստավորմանը և կառավարության սահմանած կարգով համարվել են ատեստավորված կամ բավարարել են սույն օրենքի 26-րդ հոդվածի 12-րդ մասի պահանջը։» բառերով:

 **Հոդված 5.** Սույն օրենքն ուժի մեջ է մտնում պաշտոնական հրապարակմանը հաջորդող օրվանից: